**ΠΡΟΣΚΛΗΣΗ ΚΡΙΤΙΚΗΣ ΕΠΙΤΡΟΠΗΣ KIDDO**

Το Διεθνές Φεστιβάλ Ταινιών Μικρού Μήκους Δράμας, που θα πραγματοποιηθεί 8-14 Σεπτεμβρίου 2025, προσκαλεί μαθητές ηλικίας **10 έως 17** ετών να συμμετάσχουν ως μέλη στην Κριτική Επιτροπή του Διαγωνιστικού προγράμματος KIDDO DISFF48.

Στο διαγωνιστικό πρόγραμμα του ΚIDDO παρουσιάζει ταινίες για παιδιά και εφήβους. Στόχος του προγράμματος είναι να ενεργοποιήσει το καλλιτεχνικό πνεύμα των νέων, ώστε να αναπτύξουν την αισθητική τους αντίληψη. Επίσης, να καλλιεργήσουν τη φαντασία τους και να τους δοθεί κίνητρο να ασχοληθούν ενεργά με τη τέχνη του κινηματογράφου.

Η Κριτική Επιτροπή θα αποτελείται από πέντε μέλη και θα έχει την τιμή και την ευθύνη να παρακολουθήσει επιλεγμένες ταινίες, τις οποίες θα αξιολογήσει και θα βραβεύσει. Για τον λόγο αυτό, οι υποψήφιοι θα πρέπει να έχουν διαθεσιμότητα κατά το διάστημα 8-14 Σεπτεμβρίου και να βρίσκονται στην πόλη της Δράμας καθώς οι συναντήσεις και οι προβολές θα πραγματοποιούνται με φυσική παρουσία. Η επιλογή των μελών της κριτικής επιτροπής θα γίνει, κατόπιν ελέγχου των αιτήσεων, μέσω κλήρωσης.

Οι ενδιαφερόμενοι μπορούν να υποβάλουν δήλωση συμμετοχής στον παρακάτω σύνδεσμο μέχρι τις **31 Μαϊου 2025** :

https://forms.office.com/e/n1kdJWVYcn

Η ομάδα του Φεστιβάλ είναι στη διάθεση σας για περαιτέρω πληροφορίες ή διευκρινίσεις στο τηλέφωνο 2521047575 ή στο email [info@dramafilmfestival.gr](mailto:info@dramafilmfestival.gr)

Ο Αντιπρόεδρος Ο Καλλιτεχνικός Διευθυντής

Πέτρος Παρασκευαϊδης Γιώργος Αγγελόπουλος